-Հիմա ես շատ եմ կարևորում մեկ հանգամանք՝ վերջապես մեկ անգամ, թեկուզ գյուղի կամ գյուղապետի մակարդակով, 1991-ից հետո պետք է ունենանք ընտրություններ, որը ամբողջ հասարակությունը կընդունի՝ առանց որևէ քննարկումների: Սա հանդուրժողականության ապահովման երաշխիք կարող է լինել: Քանի որ մեզ մոտ ընտրությունները տեղի են ունենում այնպես, որ երկար ժամանակ ընտրվողը պարտք է մնում ընտրություն կազմակերպողներին, ուստի՝ ծրագրերն էլ մնում են թղթի վրա: Բայց ես հույս ունեմ, որ այս անգամ կունենանք այնպիսի ընտրություններ, որի արդյունքները որևէ մեկի մոտ կասկած չեն հարուցի, այդ ժամանակ նոր ընտրված քաղաքապետն ու նրա թիմն ազատ կլինեն ու որևէ մեկից կախվածություն չեն ունենա: 2800 տարվա քաղաք ունենք, բայց մենք 10 տարվա սեր չունենք մեր քաղաքի նկատմամբ: Ես չեմ զգում, որ մենք շատ ենք սիրում մեր քաղաքը: